"ንለማ መገርሳ ዘጉደለ ምድማር፡ ምድማር ኣይኸውንን" ዝብሉ ዶ/ር ሄኖክ ገቢሳ፡ መርገፅን ርእይቶን ኣይተ ለማ መገርሳ፡ ናይ ውልቆም ዘይኮነስ፡ ናይ ዝበዝሓ ህዝቢ ኦሮሞ ኣመለኻኽታ ተገይሩ ክውሰድ ኣለዎ ብምባል ርእይትኦም ይህቡ። ሚኒስተር ምክልኻል ኢትዮጵያ ኣይተ ለማ መገርሳ፡ ከም ኦዲፒ ዝበለ ውድብ ምስ ህዝቢ ኦሮሞ ኣብ ምትዕራቅ ዕዙዝ ግደ ከምዝነበሮም ብምግላፅ፡ ናቶም መርገፂ፡ ንናይ ደገፍቶም መርገፂ ከምዝልውጦ ዶክተር ሄኖክ ይገልፁ። ካብዚ ብምብጋስ ድማ፡ ርእይቶ ኣይተ ለማ ዕሽሽ ምባል፡ ንፖለቲካ ኢትዮጵያ ኣብ ሓደጋ ክኣቱ ይኽእል ዝብል ስግኣት ኣለዎም። እዚ ብዘሎ ዕቡጥ ኩነታት፡ እቶም ቀዳማይ ሚኒስተር ነዚ ዝቕበሉ ኣይመስሉን ዝብሉ እቶም በዓል ሞያ ሕጊ፡ ናይ ኦሮሞን ካልኦት ብሄር ብሄረሰባትን እታ ሃገር ሕቶ ክምለስ እንተድኣ ዝደልዩ ኮይኖም፡ ለማን ኣብይን ብሓባር ክሰርሑ ግድን ከምዝኾነ የስምርሉ። 'ፖለቲካ ሂብካ ናይ ምቕባል ጥበብ እዩ' ኣብይን ለማን ሓደ ባህልን ቋንቋን ሃልይዎም፣ ንተመሳሳሊ ህዝቢ እናተቓለሱ፡ ተረዳዲኦም ምስራሕ እንተድኣ ዘይክኢሎም፡ ንፖለቲካ ኢትዮጵያ ዘፀግም እዩ ዝብሉ ዶክተር ሄኖክ ገቢሳ፡ ፖለቲካ፡ ሂብካ ናይ ምቕባል ጥበብ እዩ፡ ኣብ ከይዲ ፖለቲካ ምድምማፅን ሚዛን ንዝደፍእ ተነሓናሒ ሓሳብ ድማ ክትሰዓር ወሳኒ ከምዝኾነ የረድኡ። ኣባላት ፈጻሚት ስራሕ ህወሓት ምስ ቀዳማይ ሚንስትር ኣብዪ ክራኸቡ እዮም ሃገራዊ ቦርድ መረጻ ኢትዮጵያ ንብልጽግና ፓርቲ ኣይመዝገብኩዎን ኢሉ ውህደት ንሕቶ ህዝቢ ኦሮሞ ክሳብ ዝመለስ ፀገም የብሉን፤ ይኹን'ምበር እቲ ሓድሽ መዋጥር ካብ ህዝቢ ንዝለዓሉ ሕቶታት ይምልስ እዩ ኣብ ዝብል ጥርጣረ ከምዘለዎም ይዛረቡ። ስለዝኾነ ድማ ቀዳማይ ሚኒስተር ኣብይ ኣብዚ ጉዳይ ንምርድዳእ፡ ጠጠው ኢሎም፡ ብግሉጽነትን ፍትሓውነትን ምስ ኣይተ ለማ ክዛተዩ ዝበለፀ ከምዝኸውን ኣብሪሆም። እዚ ምርድዳእ እንተቐጺሉ እንታይ ክፍጠር ይኽእል?
